| Dato  17. september 2024  Sagsnr.  24-009576 |
| --- |

|  |  |  |
| --- | --- | --- |
| Kontakt   |  | | --- | | Sagsansvarlig:  Økonomistaben |  |  | | --- | | Kalundborg Kommune  Holbækvej 141 B  4400 Kalundborg | |
|  |

**Budgetnotat nr. 29**

Tina Beck-Nilsson, Socialdemokratiet, har stillet følgende spørgsmål vedrørende budget 2025 til administrationen.

*Vi ønsker en beregning på, hvad det koster at afkorte skoledagen i indskolingen til lovens minimum. Hvad koster det med øget åbningstid i SFO? Hvad koster det i udgifter for kommunen? Og hvad koster det i forældrebetalingen?*

Spørgsmål – del 1: *Vi ønsker en beregning på, hvad det koster at afkorte skoledagen i indskolingen til lovens minimum.*

På nuværende tidspunkt står der i styrelsesvedtægten for Kalundborg Kommunes skolevæsen, at der i folkeskolernes indskoling er et samlet antal undervisningstimer på 1.110 timer. Det lovgivningsmæssige minimumskrav til undervisningstimer i indskolingen er på nuværende tidspunkt 1.110 timer i løbet af et skoleår inkl. pauser, undervisning i fag og andre aktiviteter. Det vil derfor ikke være muligt på nuværende tidspunkt at afkorte skoledagen i indskolingen.

Med lovgivningen i forbindelse med folkeskolens kvalitetsprogram vil der være andre muligheder, men vi kender ikke den endelige lovgivning endnu, da den er under udarbejdelse og på vej til behandling i Folketinget i efteråret 2024.

Spørgsmål – del 2: *Hvad koster det med øget åbningstid i SFO? Hvad koster det i udgifter for kommunen? Og hvad koster det i forældrebetalingen?*

Hvis man tager udgangspunkt i ressourcetildelingsmodellen for SFO i skoleåret 2024/25 og laver en beregning på, hvad det vil koste for Kalundborg Kommune at åbne SFO’erne en time tidligere, så åbningstid på alle SFO’er udvides med en time på alle ugens fem hverdage, så vil det koste 2,743 mio. kr.

Udgiften til forældrebetaling vil være 66% af beløbet, svarende til 1,810 mio. kr.

Udgiften for kommunen vil være resten af beløbet på 0,933 mio. kr.